Aleksander With

Aleksander Denstad With (født 30. juni 1987 i Trondheim) er en norsk musiker som vant Idol i Norge 2006. Han var vokalist i bandet Wimpylime sammen med felles Idol-deltager, Vivian Sørmeland. Han gikk videre fra semifinalen med sangen «Chariot» av Gavin DeGraw.

Før han vant Idol gikk Aleksander på musikklinjen ved Heimdal videregående skole; der også Vivian Sørmeland (3.-plass Idol 2006), Margaret Berger (2.-plass Idol 2004) og Rebecca Ludvigsen (4.-plass Idol 2003) har vært elever.

Aleksander With vant over Jonas Thomassen i Idol-finalen 19. mai 2006, med 55% av stemmene. Vinnerlåten «A Little Too Perfect» ble sluppet 26. mai, og solgte raskt over 11 000 eksemplarer, som kvalifiserer til platinaplate.

I etterkant av Idol dro han på turné i Japan, hvor han lå på listetoppen i flere uker, og hvor en av sangene han selv hadde skrevet ble kåret til «Verdens beste låt». Han vant senere en pris i Sverige som beste låtskriver til Melodifestivalen (den svenske varianten av «Melodi Grand Prix»), og har skrevet materiale for flere andre, kjente artister.

I 2014 var han dommer i TV 2s talentkonkurranse Idol Junior.

Album 
 2006: Coming Home
 2010: Still Awake
 2011: Aleksander With
 2015: The Butterfly Effect

Idol-opptredener 
 Audition: Gavin DeGraw – Dancing Shoes
 Semifinale: Gavin DeGraw – Chariot
 Første finalerunde: Coldplay – Trouble
 Andre finalerunde: American Woman
 Tredje finalerunde: Blair – Have Fun go Mad
 Fjerde finalerunde: Espen Lind – Unloved
 Femte finalerunde: Gavin DeGraw – I Don't Wanna Be
 Sjette finalrunde: Michael Jackson – The Way You Make Me Feel
 Sjuende finalerunde: Andreas Johnson – Glorious
 Åttende finalerunde: Michael Bublé – Spiderman Theme
 Niende finalerunde: R.E.M. – Everybody Hurts og Mary J. Blige feat U2 – One
 Tiende finalerunde: A-ha – I've Been Losing You og Seal – Kiss From a Rose
 Finale: Andreas Johnson – Glorious, Seal – Kiss From A Rose og vinnerlåten A Little Too Perfect

With sang Gavin DeGraws sanger. Da DeGraw hadde konsert på Sentrum Scene den 10. august 2006, fikk With komme opp på scenen og synge med sitt store idol under sangen «Just friends».

Familie 
Aleksander With er sønn av Odd Anders With og sønnesønn av Odd With, begge politikere for Kristelig Folkeparti.

Referanser

Eksterne lenker 
 
 
 

Norske sangere
Norske Idol-deltakere
Deltakere i Stjernekamp
Personer fra Trondheim kommune